
ГРАД ЗЛАТОГРАД

ИНФОРМАЦИЯ ЗА ДЕЙНОСТТА НА МКБППМН – ЗЛАТОГРАД ПРЕЗ 

2021 ГОДИНА
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На вашето внимание предоставям информация за дейността на МКБППМН – Златоград, за 2021 година.

ИНФОРМАЦИЯ ЗА ДЕЙНОСТТА НА МКБППМН – ЗЛАТОГРАД 

ПРЕЗ 2021 ГОДИНА
В своята си дейност, МКБППМН акцентира, преди всичко, върху превантивната си роля като средство за влияние върху поведението на подрастващите. Превенцията на противообществени прояви е обща функция на всички институции работещи с деца и младежи, която и през изминалата година беше активно развивана в училища, образователни и социални центрове, детска педагогическа стая, отдел „Закрила на детето”, спортни клубове, читалища и НПО. 
Съгласно чл.6, ал.2 от ЗБППМН, Местната комисия (МК) за БППМН Златоград се състои от петнадесет души: председател – зам.-кмет; зам.-председател; секретар и дванадесет членове. В състава на комисията са включени директорите на училищата от Община  Златоград, директорите на Център за обществена подкрепа и Център за подкрепа за личностно развитие, гл. юрисконсулт на общината, директор на дирекция в Общинска администрация, той и юрисконсулт, инспектор ДПС, психолог и началник отдел „Закрила на детето”. Съставът на МК е определен със заповед на Кмета на общината.
Комисията реализира мерки свързани с осъществяване на контролни функции, организиране и провеждане на мероприятия и инициативи, които бяха насочени към превенцията на противообществени прояви и асоциално поведение на малолетните и непълнолетните, насърчаване на здравословния начин на живот и активното спортуване, справяне с агресията в училищна и извънучилищна среда, придобиване на социални компетенции, осъществяване на обществен надзор от обществени възпитатели.  

През 2021 година, поради епидемиологичната обстановка в страната, не бяха реализирани някои от предвидените дейности и мероприятия, но въпреки това, бяха организирани и проведени много и различни инициативи, които провокираха интереса на малолетните и непълнолетните в общината: 
· Обучение на тема: „Видове насилие”, с лектори: Десислава Викторова –  главен инспектор, началник на сектор „Престъпления против личността” към „Криминална полиция” при Главна дирекция „Национална полиция”; доц. Павлина Петкова – клиничен психиатър и Диана Видева – психолог.;

· Дискусионна среща с ученици на тема: „Зачитане на многообразието и справяне с агресивното поведение в училище”. Лектор на срещата беше Петя Грудева от СНЦ „Мария Кюри” гр. Пловдив;
· Обучения по проект на ЦПЛР: „Упражнявай правата си със знание и творчество”;
· Организиране на автокино с прожекции на два български игрални филма, а специален  гост беше актьорът Александър Сано;

· Артистично-комедийно шоу със стендъпкомеди актьорите Георги Николов – Жорони и Калин Кирилов от комедийната група „Нема кво”;
· Провеждане на детски празник за 1 юни, с участието на Боби шоу и Искрен Пецов;

· По повод международния ден на Земята, съвместно с ЦПЛР, ученици засадиха дръвчета в паркови и междублокови пространства в града. Проведе се и планински поход до местността „Св. Атанас”;
· Участие на ученици в детски турнири по футбол: „Купа Златоград” и „Шампион на шампионите”;

· Участие на ученици в планински маратон „К3 Ултра”;

· Провеждане на коледен празник за откриване на коледния базар и запалването на светлините на коледната елха в Златоград, с участието на Боби шоу и деца от детските градини в общината.  
Обществените възпитатели също продължиха да провеждат своите срещи и беседи с деца и младежи, при които съществува потенциална опасност от влияние с криминогенен характер, посещаваха училищата и извършваха своята дейност спазвайки всички мерки и указания на Министерството на здравеопазването. И през 2021 г., когато обстановката позволяваше, активна работа с деца и младежи бе осъществявана от обществен възпитател, който организираше превантивната си работа чрез спортни занимания, в които се включиха много ученици. 

Всички обществени възпитатели, ежемесечно, отчитаха работата си пред Секретаря на комисията. Към МКБППМН – Златоград бяха назначени четирима обществени възпитатели, в различни периоди от годината, които изпълняваха задълженията си на територията на общината. 
От изключително важно значение за превенцията и откриването на симптоми за извършване на противообществени деяния е работата в училищата. Всички директори, психолози и класни ръководители съдействат на обществените възпитатели при изпълнението на техните задължения и активно подпомагат работата на комисията при ранната диагностика на противообществени прояви, както и при работата с малолетни и непълнолетни с регистрирани такива. 
Рискова характеристика на обстановката в Община Златоград:

· На територията на Община Златоград няма необхванати или отпаднали от образователната система малолетни и непълнолетни, подлежащи на задължително обучение;

· На територията на Община Златоград няма малолетни и непълнолетни лица, самоопределящи се към ромската общност или към други малцинства;

· На територията на общината няма малолетни и непълнолетни лица, настанени във Възпитателно училище-интернат (ВУИ) и Социално-педагогически интернат (СПИ). 

· На територията на Община Златоград няма регистрирани малолетни и непълнолетни лица, принадлежащи към радикални и екстремистки групи;

· Няма лица извършили криминални деяния по расистки подбуди или като резултат от споделяне на екстремистки идеи. 

· Няма регистрирани малолетни и непълнолетни лица, извършили противообществени прояви и насилие, мотивирани от етническа и верска омраза.

· Не са регистрирани и установявани криминални деяния от футболни агитки /ултраси/;

· Няма регистрирани просещи и скитащи малолетни или непълнолетни лица от община Златоград.

И тази година е указвана подкрепа на семейства, които срещат проблеми при възпитанието на децата си. В повечето случаи проблемите са от социално естество и са предизвикани от затруднено общуване между родител и дете, което води до прекъсване на контакта и обратната връзка помежду им. Усилията на всички членове на комисията и обществените възпитатели са насочени към работа за подобряване на тази връзка. Много важна роля за преодоляване на тези проблеми играят и специалистите от Центъра за обществена подкрепа, които подпомагат децата и родителите през цялата година. В по-голяма степен се наблюдават положителни резултати от работата със семействата, свързани с подобряване на  емоционално-социалното им развитие, изграждане на нови потребности, преодоляване на различията вътре в семействата.  

Спортът също се явява ефикасна мярка за превенция на противообществените прояви и за корекция на асоциалното поведение на децата и младежите. Над сто  младежи /малолетни и непълнолетни/ участват в извънкласни спортни мероприятия и тренировъчно-състезателен процес на спортните клубове в общината, които ангажират пълноценно свободното им време. Добрата спортна база в общината предоставя достатъчно възможности за изяви на всички малолетни и непълнолетни, а ползването на базата, за всички ученици, е напълно безплатна. За съжаление, поради епидемиологичната обстановка в страната и през 2021 г. не се проведоха редица състезания, спортни ученически игри и турнири.  

Освен МКБППМН, активни и с адекватни действия, по отношение на превенцията на детската престъпност, са директорите и учителите от училищата на територията на общината. Активна работа с малолетни и непълнолетни  се отчита и в дейностите на читалищата, Център за подкрепа за личностно развитие, Център за обществена подкрепа и спортните клубове, които също дават положителни резултати в насока превенция на противообществените прояви.
· През 2021 година не са регистрирани случаи на непълнолетни лица с притежание на наркотични вещества.

· За миналата година има девет регистрирани нарушения по Закона за закрила на детето, в частта за неспазване на вечерен час за пребиваване в питейни заведения и обществени места  на малолетни и непълнолетни, както и два акта на собственици на заведения допуснали присъствие на малолетни и непълнолетни;
· В Община Златоград няма регистрирани деца, с асоциално поведение, поставени под настойничество и попечителство. 

· Няма случаи и на условно осъдени непълнолетни, при които съдът е информирал МКБППМН за организиране на възпитателни грижи. 

· През 2021 г. няма осъдени на пробация малолетни и непълнолетни.

Едно лице, с противообществена прояви и с наложена възпитателна мярка „Предупреждение”, е насочено и преминало през отдел „Закрила на детето”, за предоставяне на социални консултации.
През 2021 година, в МКБППМН Златоград беше образувано и разгледано едно Възпитателно дело. Обект на възпитателното дело беше едно непълнолетно лице, на което е наложена възпитателна мярка по чл. чл.13, ал.1., т.1 – „Предупреждение”, а проведеното възпитателното дело е подействало възпиращо, в резултат на което не са извършени повторно противообществени прояви. Няма случаи, в които, при разглеждане на Възпитателни дела, да не са присъствали предвидените, в ЗБППМН, лица. 
 Взаимодействие на МКБППМН с другите институции

Училищата в общината предоставят разнообразни извънкласни форми за ангажиране на свободното време на малолетните и непълнолетните ученици. Активно съдействат на Местната комисия за реализиране на различни обществени, спортни и културни мероприятия и инициативи. Училищата, директорите и учителите се явяват изключително важен участник и партньор за превенцията и противодействието на противообществените прояви на малолетните и непълнолетните. На територията на Община Златоград всички деца, подлежащи на задължително обучение, са обхванати в учебен процес. Във всички училища се провеждат беседи, по отношение на детската престъпност, проявата на агресия в училище, вредата от употребата на алкохол и тютюнопушенето и по други теми, както от класните ръководители, така и от обществените възпитатели.   

Активна работа с малолетни и непълнолетни  се отчита и в дейностите на читалищата, Център за подкрепа за личностно развитие, Център за обществена подкрепа, които дават положителни резултати в насока превенция на противообществените прояви. 

На високо ниво е и работата със спортните клубове в общината, които организират тренировъчен и състезателен процес за много деца и младежи. 

Непрекъсната е и връзката на Комисията с Инспектор ДПС и Районно управление Златоград.
Обществени възпитатели

През 2021 година, за различни периоди и спрямо нуждите от превантивна работа, четирима обществени възпитатели бяха наети на граждански договори в МКБППМН Златоград. Освен, че са ангажирани с конкретна работа, свързана с отделни малолетни и непълнолетни лица, обществените възпитатели проведоха профилактични беседи по различни теми, с групи от деца, както и с родителите им. Темите, по които работиха през изминалата година бяха насочени към профилактика на агресивно поведение, превенция на употреба на психоактивни вещества, насилието между учениците, спазване на училищните правилници, приятелските взаимоотношения, интернет зависимости и безопасно общуване в мрежата, здравословен начин на живот, мотивиране за учене и редовно посещаване на учебните занятия и пр.

Обществените възпитатели участват при организацията и провеждането на различни мероприятия, които Местната комисия инициира. Всички възпитатели отчитаха ежемесечно извършената работа. 
Секретарят на МК упражнява контрол върху дейността на обществените възпитатели. Задава конкретна работа и задачи, преглежда и приема отчетите за работа, които възпитателите предават ежемесечно, а при нужда и по-често. 
Изразходени  средства  през 2021 г.
	1.


	Средства, по Наредба №2, за възнагражденията на обществените възпитатели – 4 броя преминали през годината
	14 610 лв.

	2.
	Средства за издръжка на Местната комисия – консумативи, ел. енергия, телефони, канцеларски материали и за дейност по превенция на противообществени прояви и организиране на превантивни дейности и мероприятия.
	          7 347 лв.



	
	Общо средства за 2021 година
	21 957 лв.


С писмо от 6 януари 2022 г., Централната комисия за БППМН към Министерски съвет, ни уведоми, че Министерство на финансите е в невъзможност да определи разчетите на средствата по бюджетите на общините за дейността на Местните комисии. 

 
След приемането на Закона за държавния бюджет, ще бъдем уведомени за разпределението на бюджета на МКБППМН – Златоград.

С уважение, 

ЕЛМИРА УГОРЛИЕВА-ПЕХЛИВАНОВА
Председател на МКБППМН Златоград
 
Изготвил:
Любомир Ангелов
Секретар на МКБППМН

